open-index/open-wikipedia-markdown huggingface dataset:
Lilja (navn)

**Lilja** er et nordisk kvinnenavn som betyr «lilje».

*Lilja* har finsk navnedag 20. mai.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Lilja Ingolfsdottir (f. 1976), manusforfatter og filmregissør
* Lilja Bloom, sanger

## Annen bruk av navnet
* *[[Lilja 4-ever]],* svensk film fra 2002
* *[[Lilja]],* islandsk dikt fra 1300-tallet
* *Lilja* er et vanlig navn på kyr og geiter i Norge.

## Referanser


## Eksterne lenker
Aktør

En **aktør** (fra latin *āctor* og fransk *actour*, på gammelgresk har ἄκτωρ betydningen leder) er en person/gruppe som opptrer eller medvirker, en deltaker. Begrepet danner bakgrunnen for den engelske ordet *actor*, skuespiller.

*Rasjonell aktør* er en betegnelse som brukes innen eksempelvis filosofi, psykologi, sosiologi og samfunnsøkonomi. Det viser til er en person, et handlingssubjekt, som handler basert på egne sannsynlighetsvurderinger ut fra eget kognitivt nivå. Handlingene kommer dermed etter en sannsynlighetsvurdering av konsekvenser av handlingen. Vurderingen av konsekvenser, og om de er ønskelige eller ikke ønskelige, beskrives innen beslutningsteori. Synet på individet som en rasjonell aktør i egne beslutninger settes gjerne opp i mot påvirkninger fra faktorer som er overindividuelle, som kulturelle og sosiale faktorer.

## Se også
*Rasjonelle valg
*Agent

## Litteratur
* Gunnar C. Aakvaag, *Moderne sosiologisk teori*, Abstrakt forlag (2008) ISBN 9788279352198
LAM – Mozambique Airlines

**LAM – Mozambique Airlines**  eller **LAM – Linhas Aéreas de Moçambique** er Mosambiks nasjonale flyselskap med base i Maputo. Det opererer regelmessige flyvninger i det sørlige Afrika og Øst-Afrika.

## Historie
Selskapet ble etablert i august 1936 som **DETA** *Direcção de Exploração de Transportes Aéreos*, som en avdeling av Mosambiks *Department of Railways, Harbours and Airways* i den portugisiske kolonien Mozambique. Det startet med flyvninger den 22. desember 1937. I 1980 ble selskapet omdannet til å være et selvstendig foretak og fikk navnet LAM. Mosambiks regjering har 80% av aksjekapitalen og de restrerende 20% er fordelt på selskapets 795 ansatte (mars 2007)

Da selskapet ble omstrukturert startet det langdistanse-flyvninger med Boeing 707 og Douglas DC-8 senere Douglas DC-10 leiet fra det franske flyselskapet UTA, tidvis supplert med regjeringens IL-62M. Tidlig på 1990-tallet var det en ekspansiv periode med DC-10 to ganger ukentlig til Lisboa (ofte via Madrid) såvel som en ukentlig flyvning Maputo-Paris-København og en rute til Øst-Berlin, vesentlig beregnet på gjestearbeidere som arbeidet med gjenoppbyggingen av landet. Etter at leieavtalen for DC-10 var opphørt ble flyvningene til Lisboa operert med Boeing 747, leiet fra South African Airways før selskapet fikk sine to egne 767-200. Disse flyvningene fikk kort levertid da seskapets ledelse bestemte seg for å innstille de ulønnsomme rutene på Europa og konsentrere driften til de regionale rutene og to 767-200 ble for det meste leiet ut til SAA før de ble solgt. Selskapet har annonsert en ny rute til Addis Abeba i forbindelse med sitt 30-årsjubileum.

## Destinasjoner

**Linhas Aéreas de Moçambique** flyr til følgende land og byer (mai 2010):

## [[Afrika]]
****'
**[[Luanda]] – [[Quatro de Fevereiro lufthavn]]
****'
**Nairobi – Jomo Kenyatta International Airport
****'
**[[Beira, Mozambique|Beira]] – [[Beira Airport]] '''Focus City'''
**[[Chimoio]] – [[Chimoio Airport]]
**[[Inhambane]] – [[Inhambane Airport]]
**[[Lichinga]] – [[Lichinga Airport]]
**[[Maputo]] – [[Maputo internasjonale lufthavn]] '''Hub'''
**[[Nampula]] – [[Nampula Airport]]
**[[Pemba (Mosambik)|Pemba]] – [[Pemba Airport (Mozambique)|Pemba Airport]]
**[[Quelimane]] – [[Quelimane Airport]]
**[[Tete]] – [[Chingozi Airport]]
**[[Vilankulo]] – [[Vilankulo Airport]]
****'
**Durban – King Shaka International Airport
**Johannesburg – OR Tambo International Airport
*****
**Dar-es-Salaam – Julius Nyerere International Airport

## Flåte
LAM Mozambique Airlines fåte omfattet følgende fly i juli 2010:

## Eksterne lenker
*
Tiksi

**Tiksi** (russisk Тикси, jakutisk Тиксии/Tiksii) er en kommune og en bymessig bosetning i republikken Sakha i Russland med havneby og stor flyplass. Havna ligger til Laptevhavet nær et av utløpene i Lenadeltaet. Innbyggerantallet er 5.566 (2009).

## Historie

I august 1901 lette den russiske polarskipet «Zarya» i Laptevhavet etter det legendariske Sannikov Land (Zemlya Sannikova) men ble snart blokkert av drivisen omkring Nysibirøyene. Polarforskeren baron Eduard Toll forlot skipet sammen med tre andre og forsvant. Skipet endte opp på øya Brusneva i Tiksibukta, og ble liggende der.

Byen ble grunnlagt i 1933 med havn som et viktig anløpssted på den nordlige sjørute, den russiske maritime transportlinjen i Arktis betjent av isbrytere, med forbindelsen til en handelsrute langs elva sørover til resten av Sakha og så langt sør som Ust-Kut ved Irkutsk.  
Siden 1939 har stedet hatt status som bymessig bosetning.

Flyplassen ble anlagt 1 km lenger mot nord på 1950-tallet med en rullebane på 3000 m. Samtidig ble to andre flystriper av samme størrelse anlagt lenger fra byen. Disse er senere nedlagt. Plassene var framskutte baser med bombefly som skulle nå til USA.

Ved sammenbruddet av Sovjetunionen i 1989 og den økonomiske nedgangen som fulgte, forsvant det meste av transportvirksomheten, og en stor del av befolkningen flyttet.

Flyplassen er fortsatt en viktig base for det russiske luftforsvaret. På plassen er det vesentlig stasjonert Tupolev Tu 95-MS bombefly. Persontransport går med Antonov An-24.

## Befolkningsutvikling

Tallene fra 1989 og 2002 er folketellinger
Berdøla naturreservat

**Berdøla naturreservat** er et naturreservat i Sel kommune i Innlandet. Naturreservatet ligger vest for Sjoa ved Heidal, mellom Kvernbrusætrin og Høgsætrin setergrender, og strekker seg mot Kvernbrusflyi og Heidalsmuen. Det er en vel 7 km lang del av en dyp og trang sideelvekløft med en mosaikk av plantesamfunn og meget stor artsrikdom. Innslaget av fjellplanter er stort oppover kløften, og flere av dem er kalkkrevende. Området er voksested for flere sjeldne plantearter.

Kløften er tilgjengelig for småørretfiske ved bratt nedstigning fra Kvernbru.
 
Reservatet ble opprettet 9. juli 1993 for å bevare en sideelvekløft med en særdeles rik og variert flora.

## Referanser


## Eksterne lenker
* 
* Forskrift om fredning av Berdøla naturreservat
* SNO Lom, oppsynsmyndighet for Berdøla naturreservat
Østerrike under Sommer-OL 2000

**Østerrike under Sommer-OL 2000**. Nittito sportsutøvere, femtifem menn og trettisju kvinner fra Østerrike deltok i sytten sporter under Sommer-OL 2000 i Sydney. Østerrike kom på 37.-plass med to gull- og en sølvmedalje. Skytteren Wolfram Waibel var landets flaggbærer under åpningsseremonien.

## Medaljer

## Medaljevinnerne
Østerrike under Sommer-OL 2004

**Østerrike under Sommer-OL 2004**. Syttifire sportsutøvere, femtifire menn og tjue kvinner fra Østerrike deltok i atten sporter under Sommer-OL 2004 i Athen. Østerrike kom på 27.-plass med to gull-, fire sølv- og en bronsemedalje. Seileren Roman Hagara var landets flaggbærer under åpningsseremonien.

## Medaljer

## Medaljevinnerne
Østerrike under Sommer-OL 2008

**Østerrike under Sommer-OL 2008**. Syttito sportsutøvere fra Østerrike deltok i fjorten sporter under Sommer-OL 2008 i Beijing. De kom på delt 61.-plass med en sølv- og to bronsemedaljer. Seileren Hans-Peter Steinacher var landets flaggbærer under åpningsseremonien.

## Medaljer

## Medaljevinnerne
Nord-Korea under Sommer-OL 2000

**Nord-Korea under Sommer-OL 2000**. Trettien sportsutøvere fra Nord-Korea deltok i ti sporter under Sommer-OL 2000 i Sydney. Det var femte gangen som Nord-Korea deltok i et sommer-OL. De kom på 60.-plass på medaljestatistikken med en sølv- og tre bronsemedaljer. Pak Jung-chul var landets flaggbærer under åpningsseremonien. 

## Medaljer

## Medaljevinnerne

## Eksterne lenker
* Resultater og profilside  på sports-reference.com
Fonofobi

**Fonofobi** (lydfobi, frykt for lyder) kan på godt norsk kalles lydskrekk eller lydoverfølsomhet. Betegnelsen fonofobi er ikke entydig definert. Det kan være nyttig å skille mellom fonofobi og misofoni (lydhating, aversjon mot lyder). I sistnevnte er det ingen fryktreaksjon. I stedet er det en aversjon (sterk misliking).

Det kan også være nyttig å skille mellom fonofobi og hyperakusis (hyperacusis) selv om begge varianter ofte kalles lydoverfølsomhet. I hyperakusis foretar hjernen en feilaktig forsterking av hørselssignalene, men det er ingen emosjonell (følelsesmessig) reaksjon.

## Årsaker, symptomer, forløp
Lydfobi oppstår vanligvis som en betinget refleks. Kjernen er den heftige, negative og ufrivillige følelsesmessige reaksjonen på en spesiell lyd (som ikke nødvendigvis trenger å være sterk) eller på lydnivåer som den plagede frykter kan være skadelig. For illustrasjonens skyld kan vi sammenligne lydfobi med edderkoppskrekk, flyskrekk o.l.

Ofte kan den ufrivillige følelsesmessige koblingen til lyden dø bort av selv selv. Imidlertid havner mange i en permanent situasjon hvor de ufrivillige og automatiske reaksjonene i større eller mindre grad hemmer for en normal livsførsel.

Angst (panikkangst hos noen) er den dominerende reaksjonen i fonofobi. I misofoni dominerer sterk irritasjon (sinne hos noen). De følelsesmessige reaksjonene ledsages som oftest av kroppslige reaksjoner som er typisk ved stressreaksjoner.

Hyperakusis (i motsetning til lydfobi) anses i de aller fleste tilfeller å være en overdreven sentral auditorisk forsterkning, altså at hjernen feilaktig forsterker hørselssignalene. Hyperakusis er således sjelden direkte knyttet til den perifere hørsel (øret inkl sneglehuset). Lydnivåer som de fleste finner normale, kan være uutholdelige ved langt fremskreden hyperakusis.

Majoriteten av de som har vært plaget en tid (typisk noen mndr), vil utvikle begge varianter (både lydfobi og hyperakusis).

## Behandling
TRT er spesielt utviklet for behandling av lydoverfølsomhet (både lydfobi og hyperakusis) i tillegg til tinnitus. Kognitiv adferdsterapi er også godt egnet i hendene på en behandler som har satt seg inn i lydoverfølsomhetsproblematikken. Anerkjente metoder for behandling av fobier bør kunne fungere mot lydfobi dersom evntuell hyperakusis først er behandlet. Kjemien mellom behandler og pasienter er også av stor betydning.

## Litteratur
*Pawel Jastreboff & Jonathan Hazell (2004). "Tinnitus Retraining Therapy – Implementing the Neurophysiological Model". Cambridge University Press.
*Viktor Kaldo & Gerhard Andersson (2004). "Kognitiv beteendeterapi vid tinnitus". Studentlitteratur.
*David Baguley & Gerhard Andersson (2007). "Hyperacusis – Mechanisms, Diagnosis, and Therapies". Plural Publishing.

## Referanser


## Eksterne lenker
*Høretrøbbel.no
Lydoverfølsomhet

**Lydoverfølsomhet** er en samlebetegnelse som rommer '''hyperakusis''' og **[[fonofobi]]** (inkl misofoni).

Andre betegnelser på lydoverfølsomhet: lydømfintlighet, overfølsom for lyder, nedsatt lydtoleranse, lydskrekk, lydhating, lydirritasjon, lydintoleranse, lydfobi m.m.

'''Hyperakusis''' (i motsetning til fonofobi) er en overdreven sentral auditorisk signalforsterkning og er ikke direkte knyttet til den perifere hørsel.

**[[Fonofobi]]** (i motsetning til hyperakusis) er en betinget refleks, altså en psykologisk mekanisme lik edderkoppskrekk, flyskrekk o.l. Misofoni er også en betinget refleks, men har aversiv reaksjon i stedet for fobisk.

Majoriteten av de som har vært plaget en tid (typisk noen mndr), har grader av begge varianter (både fonofobi og hyperakusis).

## Eksterne lenker
* tinnitustips.no 
* Pawel Jastreboffs artikkel om misofoni (norsk oversettelse)
Misofoni

**Misofoni** er en psykologisk overfølsomhet for bestemte lyder. Det er en tilstand med lav toleranse for lyder som assosieres med negative følelser og utløser ubehag, irritasjon eller sinne. Rekasjonene kan også gi utslag i fysiske kroppslige symptomer som trykk over brystet eller hjertebank.  

Misofoniske symptomer kan være svært problematiske og påvirke psykososial atferd og livskvalitet. Som psykologiek tilstand er den først omtalt rundt 2001, men er ikke anerkjent i Diagnostic and Statistical Manual of Mental Disorders per 2020. 

## Referanser


## Eksterne lenker
*lommelegen.no

## Se også
* Fonofobi
Pemba (Tanzania)

**Pemba** er en øy som tilhører øygruppen Zanzibar i Tanzania og ligger i Det indiske hav utenfor Tanzanias nordøstre kyst. Øya er på arabisk også kjent som *Al Jazeera Al Khadra* («den grønne øy»). Pemba ligger omtrent 50 kilometer nordøst for øya Unguja og omtrent like langt fra Tanzanias fastland, og bare noen få mil fra Kenyas sydøstre kyst. Sammen med Unguja og noen mindre øyer utgjør Pemba øygruppen Zanzibar, som i sin tur en del av Krydderøyene, som også inkluderer den mer sydlige beliggende øy Mafia. Den største delen av Pemba domineres av jordbruk og er en av verdens største produsenter av kryddernellik. Språket på øya er swahili (med den lokale dialekten kipemba) samt arabisk, da øya har en betydelig andel arabisk befolkning.

## Administrativ inndeling
Pemba delt inn i to regioner Nordre Pemba og Søndre Pemba. Disse er inndelt i fire distrikter som igjen er inndelt i mindre administrative enheter som kalles *shehia*. 

**Regioner og distrikt:**
* Nordre Pemba
** Micheweni, Wete
* Søndre Pemba
** Chake Chake, Mkoani

## Innbyggertall og areal
Pemba har totalt 441&nbsp;430 innbyggere  (2007) på et områdOe på 906 km² som omfatter hovedøya samt et lite  antall mindre øyer rundt kysten. De største stedene er  Wete med 24&nbsp;983 innbyggere (2002) samt Chake Chake med 19&nbsp;283 innbyggere. (2002). 

## Kilder
* 

## Eksterne lenker
*
Guido Gezelle

**Guido Pieter Theodorus Josephus Gezelle** (født 1. mai 1830 i Brugge, døde 27. november 1899 i Brugge) var en innflytelsesrik nederlandsk-språklig poet, forfatter og katolsk prest fra Belgia. 

Han ble født i Brugge, en by i den belgiske provinsen Vest-Flandern, hvor han også tilbragte mesteparten av livet. 

## Familie
Guido Gezelle var sønn av Monica Devrieze og gartneren Pieter Jan Gezelle. Guido Gezelle var videre onkel til den berømte forfatteren Stijn Streuvels (Frank Lateur).  

## Teologisk virke
Han ble ordinert som prest i 1854 og arbeidet som lærer og prest i Roeselare. 

## Forfattergjerning
Guido Gezelle arbeidet med å utvikle et selvstendig flamsk språk som skulle være mer eller mindre uavhengig av det normerte nederlandske språket; sistnevnte hadde et mer «hollandsk» preg. Selv anvendte Gezelle i sine verker en språklig stil som var sterkt påvirket av den lokale vestflamske dialekten. Arbeidene hans var ofte inspirert av hans mystisistiske kjærlighet til Gud og skaperverket. Senere skulle hans diktning bli assosiert med den litterære impresjonismen, som hans verker blir ansett som en forløper til.

Gezelle virket også som oversetter av både poesi og prosatekster. I dag er hans oversettelse fra 1886 av Henry Wadsworth Longfellows dikt *Song of Hiawatha* den mest kjente. Så tidlig som i 1856 hadde han lest originalversjonen, som han hadde fattet stor interesse for både fordi han var fascinert av de amerikanske indianernes levesett, og fordi han likte hvordan diktet fremstilte de kristne misjonærene.

## Ettermæle og æresbevisninger
På grunn av hans språklige eminense holdes Guido Gezelle i dag for å være en av det nederlandske språkets fremste poeter. 

Hovedbelteasteroiden 1672 Gezelle er oppkalt etter ham. 

## Bibliografi
* *Kerkhofblommen* (1858)
* *Vlaemsche Dichtoefeningen* (1858)
* *Kleengedichtjes* (1860)
* *Gedichten, Gezangen en Gebeden* (1862)
* *Tijdkrans* (1893)
* *Rijmsnoer* (1897)
* *Laatste Verzen* (1901)

## Referanser
Pemba

**Pemba** kan referere til:
*Pemba (Mosambik), by i Mosambik
*Pemba (Tanzania), øy i Tanzania
*Pemba Tamang, indisk skytter.
Gunnar C. Aakvaag

**Gunnar Colbjørnsen Aakvaag** (født 1972) er en norsk sosiolog. Han er professor ved Universitetet i Tromsø. Han var tidligere ansatt ved Høgskolen i Vestfold og Universitetet i Oslo.

Aakvaag ble cand.polit. i sosiologi ved UiO i 2002. Han hadde et engasjement for stiftelsen Fritt Ord i 2003, og var samtidig vitenskapelig assistent ved Institutt for samfunnsforskning (ISF). Fra 2004 var han universitetslektor ved UiO, frem til han i 2006 ble stipendiat ved UiO. Våren 2009 forsvarte han sin doktorgrad i sosiologi. Tema for avhandlingen var demokratiets betingelser i moderne samfunn.

Aakvaag er blant annet opptatt av teori om rasjonelle valg («rational choice»).

Ifølge nettsidene til Universitetet i Tromsø, der Aakvaag har vært professor siden 2015, er hans forskningsinteresser: Klassisk og moderne sosiologisk teori, samtidsdiagnoser, frihet, den norske modellen, «den naturalistiske vendingen» (sosiologi og biologi) og positiv sosiologi.

## Bibliografi i utvalg
* *Moderne sosiologisk teori* (innføringsbok/lærebok), Abstrakt forlag. (2008) ISBN 978-82-7935-219-8. (365 s.)
* *Habermas: Kritiske lesninger* (vitenskapelig antologi), redaktør sammen med Odin Lysaker, Pax Forlag. (2007) ISBN 9788253030500. (236 s.)

## Referanser


## Eksterne lenker
* profil hos Institutt for sosiologi og samfunnsgeografi (UiO)
Manuka

**Mānuka** (*Leptospermum scoparium*), også kalt **Manuka myrte**, **Newzealandsk tetre**, eller bare **tetre**, er en art i Myrtefamilien, som vokser på New Zealand og sørøst i Australia.

## Beskrivelse
Busken vokser vanligvis til en høyde på 2-5 meter, men kan bl opptil 15 meter høye. Den er eviggrønn, med tett forgrening og små, 7–20&nbsp;mm lange og 2–6&nbsp;mm brede blader. Blomstene er hvite, noen ganger rosa, 8–15&nbsp;mm (sjelden med enn 25&nbsp;mm) i diameter, med fem kronblad. Denne arten forveksles ofte med den nært beslektede arten Kanuka - den enkleste måten å se forskjellen mellom de to artene i felten, er å kjenne på løvverket - Manukas blader er stikkende, mens Kanuka har myke blader.

## Bruk
Trevirket fra treet brukes ofte til å lage verktøy, mens sagflisen ofte brukes til røyking av kjøtt og fisk. Blomsten på treet er også kilde til Manukahonning.

## Referanser

## Eksterne lenker
*
Svømming under EM i svømmesport 2010 – 200 meter brystsvømming kvinner

Øvelsen **200 meter brystsvømming kvinner** ved EM i svømming 2010 på langbane fant sted 12. og 13. august i Budapest, Ungarn.

## Finale

## Eksterne lenker
* Finaleresultater
Shanghai Forever Company

**Shanghai Forever Co., Ltd**, tidligere **Shanghai Forever Bicycle Company** er et kinesisk selskap etablert i 1940 som produserer sykler, mopeder og andre produkter. Det er et av verdens største produsenter av sykler. Ved toppen av dens produksjon rullet 33.5 millioner sykler ut av fabrikken årlig. De fleste syklene var svarte ettgirs sykler kjent som «Flyvende Duer» produsert av rester av vannrør.

Selskapet var kjent for produsere sykler under merkenavnet «Forever». I 1993 ble selskapet notert på Shanghai Stock Exchange. I 2001 tok selskapet Zhong Lu Group kontroll over Forever. Selskapet utvidet deretter produktlinjen til å inkludere grønne og miljøvennlige produkter. Idag produserer selskapet sykler, elektriske sykler, LPG scootere, bowlingutstyr, automatiske Mahjong-bord og overflatematerialer i plast.

## Referanser
Tusten skiheiser

**Tusten skiheiser** er et alpinanlegg på fjellet Tussen i utkanten av Molde. Anlegget har tre T-krokheiser, i tillegg til én tallerkenheis, og femten nedfarter i forskjellige vanskelighetsgrader, hvorav én svart, tre rød, sju blå og tre grønne. Fire nedfarter på tilsammen 3000 meter er flombelyst, hvorav 2000 meter kan dekkes med kunstig snø.

Tusten var arena for utforkonkurransen i norgesmesterskapet i alpine grener i 1981.

## Eksterne lenker
*Tusten skiheisers nettsted
Protan

**Protan AS** er et familieeid konsern etablert i 1939 med hovedkontor i Drammen. Selskapet har produksjon i Norge, Sverige, Tyrkia og Polen og eier takentreprenørbedrifter i Norge, Sverige og Danmark. Omsetning i 2016 var cirka 1,5 milliarder kroner. Selskapet har ca 900 ansatte og er representert i mer enn 30 land.

## Historikk
Selskapet produserte tidligere alginater av tang og tare. Under andre verdenskrig satset selskapet på å fremstille surrogatprodukter for såpe, tannpasta og impregneringsmidler av alginat. Suksess fikk selskapet imidlertid først i etterkrigstiden, da de begynte å produsere blant annet syltepulver og iskrempulver.

I 1991 solgte Protan denne delen av virksomheten til Norsk Hydro.

## Referanser
Avskjedssang

«**Avskjedssang**» eller «**Gammel vise fra Solør**», som også denne visen blir kalt, er en emigrantvise, som skal være skrevet av en mann fra Solør som reiste til Amerika i 1897.

## Teksten
#Jeg skriver til min pike en liten avskjedssangforresten til de venner jeg har i Norges landadjø foreldre kjære og mine søsken smånu vil jeg Jer forlate og reise her ifrå.
#Ut i det kjære Norge der er jeg barnefødtog her blant disse klipper jeg barnegleden nøt.Her lød min faders stemme og moders kjente røstnår hun til søvn meg dysset det var min beste trøst.
#Jeg glemmer ei de dager da jeg var i faders hjem,da var jeg glad som fuglen når våren bryter fremisær når mais dage på marken spredte grøntog kleder birkens kroner å ja da var det skjønt.
#Men akk de barndomsdage de randt så hurtig hensom voverne i bekken og kommer ei igjen.Men minnet om de dage vil aldrigen dø henså lenge som en dråpe blod er i mitt bryst igjen.
#Nu er min alder gledet til to og tyve årog lysten til Amerika ut i mitt sinn det står,jeg vil min lykke prøve i mine unge år,om jeg meg opp kan leve i fra de husmannskår.
#Det er så tungt at tenke seg på det ville havhvor hen så mang en yngling har gået til sin gravdet er så tungt at reise fra sin utvalgte vennkan hende vi i livet ei treffes mer igjen.
#Å vit min kjære pike og hør meg denne gangdet er for deg alene jeg dikter denne sang,det er for deg jeg vover mitt liv på bølgen blåat vi for eftertiden det bedre kunne få.
#Det blir for deg at prøve på kjærlighetens grunnda får jeg se hva sant du har talet av din munn.Din ed og dine løfter ja favnetak der pådet skal som prentet linje ut i mitt hjerte stå.
#Jeg tenker på den time da vi skal skilles ad,det mørknes for mitt sinne jeg kan ei være glad.O gid den dag var svunnen i tidens fordum henat jeg igjen var kommen til deg min kjære venn.
#Hør mine ungdoms venner jeg beder eder kortbefatt Jer ei med piker når I skal reise bort,de røver eders glede og svekker eders motlangt bedre man som ene i vide verden sto.
#Til slutning vil jeg byde mitt fedreland farvelgid alle ved sitt styre må gjøre rett og skjell,la Norges frie grunnlov som fjell urokket ståog alle svermeånder med skam til grensen slå.
#Den som har diktet visen sitt navn ei setter neddet står forresten skrevet hos presten på et sted.Dog er jeg født i Grue og ut av husmansstandog akter nu at reise i fra mitt fedreland.
#Adjø, adjø min pike, adjø for denne gangog glem nu ei den vennen du har i fremmed land.Skal vi ifra hverandre med dødens bud gå henså håper jeg vi treffes hos Gud i himmelen.

## Kilder
*Per Johan Skjærstad: «Gode gamle viser frem fra glemselen», Gyldendal 1982
*Alf Prøysen: De gamle visene 2 med Alf Prøysen, Forlaget for Alle 1973
Hafling

**Hafling** (italiensk *Avelengo*) er en kommune i den norditalienske provinsen Syd-Tirol. Den ligger på Sarntal-Alpenes vestlige skråning (Tschögglberg), vendt mot Etschdalen og byen Meran. Kommunen har ikke noe egentlig sentrum, men består av mer eller mindre enkeltstående gårder, som grupperer seg løst i flere «fraksjoner» (*Falzleben*, *Hafling Dorf*, *Hafling Oberdorf*, *St.&nbsp;Kathrein*). Kommunens innbyggere er nesten utelukkende tysktalende (98 %).

Hafling er mest kjent på grunn av hesterasen haflinger, som er oppkalt etter stedet. Kommunevåpenet viser også haflingeren (eller, i heraldisk språkbruk, en brun hest med gyllen man og hale).

## Historie
Kommunen nevnes for første gang i 1170 som *Haeveningen*. I lang tid var en bratt og smal sti den eneste forbindelsen til omverdenen, som bare var tilgjengelig til fots eller med pakkhester (nettopp haflinger-hestene). Først i 1923 endret situasjonen seg, da det ble bygget en materialtaubane fra Meran til Hafling. Bilveien ble ikke bygget før i 1978.

I løpet av Syd-Tirols italienisering på 1920-tallet ble det italienske navnet *Avelengo* innført som en forvansking av det opprinnelige navnet.
## Referanser


## Eksterne lenker
*
Altrei

**Altrei** (uttales «al-trai», lokalt «fål-troi»; italiensk *Anterivo*) er en liten kommune i Dolomittene i Italia. Kommunen hører politisk og historisk til Syd-Tirol, og de nesten 400 innbyggerne er overveiende tysktalende (91 %). Geografisk ligger den imidlertid sør for vannskillet Etsch&ndash;Avisio. Dermed er Altrei den eneste tysktalende kommunen i Val di Fiemme (tysk *Fleimstal*), som ellers er italiensk- og ladinsktalende.

Altrei har heller ikke noen direkte veiforbindelse til sin eneste sydtirolske nabokommune, Truden, i nord. Veiforbindelser består bare til Capriana nedover og til Molina og Carano oppover Fleimstal. På demningen til Stramentizzo-innsjøen, som ligger halvveis i Altrei, kan man dessuten passere elven Avisio og kommer derved til kommunen Valfloriana i syd.

Kommunen omfatter landsbyene Altrei, Eben og Guggal samt flere enkeltgårder. Mesteparten av kommunens areal hører til nasjonalparken *Trudener Horn*. Altrei er preget av landbruk og har (spesielt sommer)turisme som tilleggsinntekt.

## Historie
Landsbyene ble grunnlagt i 1321, da greve Henrik av Tirol ga ordre om at det skulle ryddes skog til ti gårder i Fleimstal. (Kommunevåpenet symboliserer disse ti gårdene.) Henrik hadde noe tidligere brakt dalen i sin besittelse, som egentlig var under overhøyhet av fyrstbiskopen av Trient (*Trento*). Navnet har et (reto)romansk opphav (*ante riu* = «foran elven») og ble opprinnelig skrevet *Antereu* i tyske kilder (senere *Altrew*) og *Anterivum* i latinske kilder (derav italiensk *Anterivo*). At dialektuttalen «fåltroi» begynner med *f*, skyldes sammensmeltning av navnet med preposisjonen *auf* («på»).

Etter et bytte med Tramin mellom keiserinne Maria Teresia av Østerrike og fyrstbiskopen av Trient i 1779 kom Altrei tilbake til Trient, men tilfalt med riksdeputasjonsbeslutningen i 1803 på nytt Tirol, selv om det administrativt forble knyttet til Fleimstal. Derfor kom Altrei med Tirols deling i 1919 ikke til provinsen Bolzano (dvs. Syd-Tirol), men til provinsen Trento. Dette ble «korrigert» i 1948, for å samle alle tysktalende kommunene i Syd-Tirol. Til tross for italieniseringen under fascismen (bl.a. ble Altrei slått sammen med den italiensktalende nabokommunen Capriana) økte den italienske språkandelen bare forholdsvis beskjedent: Folketellingene i 1921, 1971 og 2001 registrerte hhv. 9, 60 og 33 italienskspråklige innbyggere (tilsvarende 2, 13 og 9 % av befolkningen).
## Referanser


## Eksterne lenker
*
Bulk

__NOTOC__
:*Bulk er også en forkortelse for [[Bulklast]].*

**Bulk** er et stoner metal-band fra Oslo/Arendal som startet i 2004. Musikken er inspirert av band som Kyuss og Pantera, og bandet er kjent for sine tunge rytmer og nedstemte gitarer. 

Bandet ble spillelistet av NRK P3s Pyro, som et av Norges mest lovende band i 2011. 

## Konserter
I 2006 var de oppvarmingsband for Clawfinger på deres Norges-turne, og spilte blant annet på John Dee. I 2008 spilte bandet på Anal Festival på Tromøy, og i 2010 spilte de på Hovefestivalen. 6. mars spilte de en konsert på den legendariske Whisky a Go Go på Sunset Boulevard i Hollywood. De var også hovedband på Møllafestivalen 2010.

## Innspillinger
Bandets første innspilling var en demo fra februar 2006 med Bård Torstensen som produsent.

Vinteren 2010 var bandet i Weed i California og spilte inn debutalbumet *[[Guardian (Bulk-album)|Guardian]]* med den anerkjente Sylvia Massy, som blant annet har produsert for Seigmen og Tool. Albumet hadde første utgivelsesdato 31. januar 2011, og skulle utgis av plateselskapet Fairplay/Playground. Etter forsinkelser ble albumet først sluppet på høsten samme år på selskapet Nordic Records Norge, med releaseparty på John Dee 28. september.

## Medlemmer
* Eirik Bengtson – vokal
* Andre Myhren – gitar
* Lars Erik Schjerpen – gitar
* Vidar Braun – bass
* Jonas Bengtson – slagverk

## Diskografi
*2006: *Bulk* (demo)
*2011: *[[Guardian (Bulk-album)|Guardian]]*

## Referanser


## Eksterne lenker
* Bulk på Urørt
* 
* Bulk pressevideo på YouTube
* Bulk i Radiostar Studios på YouTube
SKABRA

**SKABRA** står for Skadedyrbedriftenes Bransjeorganisasjon og ble etablert i 2008. Organisasjonen har flere medlemsbedrifter og gjennomfører årlig Skadedyrdagene, som samler flere hundre mennesker.
## Referanser
Offenåsen

**Offenåsen**, eller **Oftenåsen**, er en ås i Steinkjer kommune i Trøndelag. Den ligger omtrent fire kilometer sørøst for Steinkjer sentrum. Åsens høyeste punkt er 336 meter over havet, og er det høyeste punktet i nærheten av Steinkjer. Det er mulig å gå til fots langs en anlagt sti opp åsen fra nordvestsiden, eller anvende en skogsbilvei fra sørsiden, opp «baksiden» av Offenåsen. Det er ikke lov å bruke sykkel ned langs stien på nordvestsiden av åsen. Det er et større turterreng i umiddelbar nærhet i Tranamarka, som ligger nord for Offenåsen. 

Offenåsen er godt synlig fra Steinkjer. I de nedre delene av den avlange åsen som går i retning nordvest-sørøst er det mest granskog, mens det høyere opp er mer furuskog. Åsen stiger bratt og toppartiet er et avlangt noenlunde flatt parti med mindre høydevariasjoner.

I tillegg finner man to stasjoner som er nedlagte peilestasjoner for milliære fly (fiksestasjon), som var aktive i perioden 1949-1958.

## Referanser
Vênus

**Vênus** var et innflytelsesrikt heavy metal-band fra Teresina i Brasil, grunnlagt i 1982.

## Medlemmer
* Thyrso: Gitar og vokal
* Yco: Gitar
* Pincel: Bass
* Kinha: Trommer

## Diskografi
* 1986: *Vênus*

## Eksterne lenker
* 
* Vênus hos Encyclopaedia Metallum
* Vênus hos Metaleros
* Vênus hos Spirit of Metal
Blunck (album)

***Blunck*** er et musikkalbum med Øivind Blunck, som ble utgitt i 1985. Dette er hans første plate som soloartist og albumets største suksess er låten «Hvis du tilgir meg (det jeg gjorde i natt)».

## Sporliste

# «Hvis du tilgir meg (det jeg gjorde i natt)» (3:57) («If I Thought You’d Ever Change Your Mind» av Blond og Cilla Black)
# «Jeg orker ingen masing fra deg mer» (2:38) («Nobody Needs Your Love» av Gene Pitney)
# «Jeg blir alltid så gæren hver gang gutta har fest» (3:02) («I Don't Know What I'm Doing» av Dean Martin)
# «Første april» (2:59) («The Sun Ain’t Gonna Shine (Anymore)» av The Walker Brothers)
# «Går for seg selv» (3:50) («All By Myself» av Eric Carmen)
# «Det er over» (2:31) («It's Over» av Roy Orbison)
# «Dr. Hessel» (3:19) («Sorry Suzanne» av The Hollies)
# «Hun tar knekken på meg» (4:18) («Sulla terra io e lei» av Riccardo Cocciante)
# «Terrier (Bull Fighting)» (2:51) («Gloria» av Them)
# «Femten» (3:28) («Young Girl» av Gary Puckett & The Union Jack)

## Eksterne lenker
*
Thomas Thomassen (forretningsmann)

**Thomas Petur Eskild Thomassen** (født 5. august 1909 i Sandavágur, død 29. januar 2001 i Tórshavn) var en færøysk næringslivsleder. Han var administrerende direktør i Tryggingarsambandið Føroyar fra 1948 til 1973.

Som 17-åring begynte han i lære ved sorenskriverembedet på Færøyene, hvor han senere ble fullmektig. Etter 23 år ved sorenskriverembedet ble han i 1948 administrerende direktør i Færøyenes monopoliserende forsikringssammenslutning, Tryggingarsambandið Føroyar. I 1973 avgikk han med pensjon fra direktørstillingen, som han overlot til sønnen Marius Thomassen. Thomassen hadde også tillitsverv i bankvesenet som revisor i Sjóvinnubankin fra 1943 til 1950, deretter som styremedlem i Føroya Banki fra 1950 til 1982, fra 1973 som styreformann.

Thomas Thomassen var brorsønn av folketingsmann Thomas Thomsen. 

## Referanser
Chichicastenango

**Santo Tomás Chichicastenango** er en by og en kommune i departementet El Quiché i Guatemala. Kommunen har 107&nbsp;193 innbyggere, mens selve byen har 45&nbsp;549 innbyggere (2002). 95 % av innbyggerne er quiché-indianere, og de har bevart mye av den tradisjonelle kulturen sin. Kommunen har et areal på 400&nbsp;km², og befinner seg 1&nbsp;965 meter over havet.

Chichicastenango er blant annet kjent for kirken Santo Tomás og det tradisjonelle mayiske markedet som blir avholdt hver torsdag og søndag.

Spanjolene ga byen navnet fra nahuatl som soldatene deres fra Tlaxcala brukte: Tzitzicastenango («Neslebyen»). Dens opprinnelige navn var Chaviar.

## Eksterne lenker
*
Svømming under EM i svømmesport 2010 – 100 meter frisvømming menn

Øvelsen **100 meter frisvømming menn** ved EM i svømming 2010 på langbane fant sted 13. og 14. august i Budapest, Ungarn.

## Finale

## Eksterne lenker
* Finaleresultater
Spencer Street

:*Spencer Street kan også referere til [[Southern Cross jernbanestasjon]].*

**Spencer Street** er en gate i sentrum av Melbourne i Australia. Gaten er oppkalt etter John Spencer, 3. jarl Spencer som var finansminister i Lord Melbournes regjering.

Området som i dag er Spencer Street var også stedet for den første europeiske bosettingen i Melbourne da John Batman bygget sitt hjem ved Batman's Hill.

I Spencer Street ligger jernbanestasjonen Southern Cross (tidligere Spencer Street stasjon). Hovedkontoret til avisen The Age og Grand Hotel (tidligere administrasjonsbygg for Victorian Railways).

Gaten går i nord-sør retning og et den vestlige kanten av Hoddle Grid. I nord går Spencer Street inn i Dynon Road og i sør går den over Yarra og videre som Clarendon Street. 

Spencer Street var lenge kjent som en uattraktiv del av sentrum. Dette har snudd etter gentrifiseringen av Melbourne Docklands og byggingen av Southern Cross med kjøpesenter. Samt rivingen av flere bygg slik som det gamle kraftverket.

Trikkelinjen 75 går hele lengden av Spencer Street.
Camberwell (Victoria)

**Camberwell** er en forstad i Melbourne i Australia. Den ligger 9 kilometer øst for Melbourne sentrum og er del av lokalstyret City of Boroondara. Den hadde .

Camberwell fikk navnet sitt fordi tre-veiskrysset minnet de tidlige bosetterne om Camberwell sør i London. Utviklingen av området kom først etter utvidelsen av Melbournes jernbanenettverk i 1880-årene. 

Burke Road utviklet seg til å bli hovedhandlegaten i Camberwell. 

## Transport
Camberwell har fem jernbanestasjoner: Camberwell, East Camberwell, Riversdale, Willison og Hartwell i tillegg til trikkerutene 70, 72 og 75.

## Referanser
Selva Lacandona

**Selva Lacandona** (spansk for «Lacandónjungelen») er et jungelområde i den meksikanske delstaten Chiapas. Selva Lacandona er hjemsted for lacandón-mayaene, som har bevart en stor del av sin tradisjonelle levemåte, samt en rekke andre mayiske folkegrupper, som tzotzil, tzeltal og tojolabal. Området befinner seg i den østlige delen av Chiapas, mellom Usamacintaelva og elvene Perlas og Lacantún.

Siden 1990-tallet har den relativt utilgjengelige jungelen vært den Nasjonale Zapatistiske Befrielseshærens aktivitetsområde, hvor de enkelte steder har etablert egne kommuner for urfolk. Krava deres om selvbestemmelse anerkjennes av den meksikanske staten.
Hawthorn (Victoria)

**Hawthorn** er en forstad i Melbourne i Australia. Den ligger 6 km øst for Melbourne sentrum og er del av lokalstyret City of Boroondara. Hawthorn hadde .

Den første europeiske bosetningen i området kom i slutten av 1830-årene. Boroondara Roads Board var den første lokalmyndigheten og ble opprettet i 1850årene og dekket et område som omtrentlig tilsvarer dagens Boroondara. Hawthorn Roads Board og Kew Roads Board ble utskilt som egne enheter i 1860. Hawthorn Roads Board utviklet seg da til Town of Hawthorn og City of Hawthorn. I 1994 ble Camberwell, Hawthorn og Kew slått sammen til dagens City of Boroondara. 

Bydelen er en av Australias dyreste, men har også en stor studentbefolkning på grunn av Swinburne University.

Forstaden har gitt navn til Hawthorn Football Club (Hawks) som spiller australsk fotball.

## Transport
Hawthorn har tre jernbanestasjoner: Hawthrone, Glenferrie og Auburn i tillegg til trikkerutene 16, 48, 70, 72, 75 og 109.

## Referanser
Idrettslaget Polarstjernen

**Idrettslaget Polarstjernen** (stiftet 10. mars 1917) er et breddeidrettslag i bygda Vestre Jakobselv i Vadsø kommune. Det driver aktivitet innen fotball og langrenn og legger vekt på breddeidrett. På idrettsanlegget Polarsletta har idrettslaget egne klubblokaler, kunstgressbane og lysløype med hhv 1, 2,5 og 6,5 km traseer. I tillegg kjøres ei fjell-løype på 13 km hele vinteren.

## Ski
Skigruppa til IL Polarstjernen har hatt en bred aktivitet siden laget ble etablert. Idrettslagets skiarena har skiløyper med såkalt FIS-godkjenning for internasjonale skirenn. IL Polarstjernen er arrangør av Nordnorsk Mesterskap 2026. 

## Fotball
A-laget i fotball spilte i 4. divisjon før omleggingen av seriesystemet etter 2011-sesongen gjorde at klubben rykket ned til 5. divisjon. Der spilte klubben i to år, før de måtte avvikle elitesatsingen etter 2013-sesongen.

Klubben spilte sist i 2. divisjon under 1998-sesongen og i 3. divisjon under 2004-sesongen.

### 4. divisjon 2011

### 5. divisjon 2012

### 5. divisjon 2013

## Kjente utøvere
Fotballspilleren Morten Gamst Pedersen startet i naboklubben Norild, men var også innom Polarstjernen. Idrettslaget har fostret flere gode skiløpere gjennom tidene. Nevnes kan Arnold Mietinen, Valter Wickstrøm og Jon Petter Harila. I dag har juniorløperen Tore Skardal hevdet seg godt i nasjonale cup- og mesterskapsrenn de siste sesonger.

## Eksterne lenker
*
Transportarbeid

**Transportarbeid** er et mål for hvor mye person- eller godstransport som utføres av et transportmiddel eller ved et transportsystem (i motsetning til trafikkarbeid som refererer til forflytningen av selve kjøretøyene). Transportarbeidet er et produkt av antall passasjerer (eller antall tonn gods) og gjennomsnittlig reiselengde.

Transportarbeid måles i enhetene personkilometer eller passasjerkilometer (begge forkortet pkm) for persontransport, eller eventuelt tonnkilometer (tkm) for godstransport. For privatbiler vil person-km eksakt tilsvare passasjer-km; mens i yrkestrafikk medregnes ikke føreren og eventuelt annet personale ombord. 

## Eksempler
### Persontransportarbeid

Hvis 100 biler med gjennomsnittlig 1,3 personer i hver (som omtrent tilsvarer gjennomsnittsbelegg i rushtid) kjører mellom Fredrikstad og Oslo (100 km), utføres et persontransportarbeid på:
* 100 × 1,3&nbsp;p × 100&nbsp;km = 13&nbsp;000&nbsp;pkm 

Et tog med 200 passasjerer på samme strekning utfører et transportarbeid på:
* 1 × 200&nbsp;p × 100&nbsp;km = 20&nbsp;000&nbsp;pkm 

I dette eksempelet er avstanden lik, og ettersom toget i dette eksempelet frakter flere personer enn de 100 bilene til sammen har toget altså høyere antall personkilometer.

### Godstransportarbeid

Dersom et halvfullt tog på 10&nbsp;000 tonn kjører en distanse på 100 km 2 ganger vil det utføre et godstransportarbeid på:
* 10&nbsp;000&nbsp;t × 200&nbsp;km × 2 = 4&nbsp;000&nbsp;000&nbsp;tkm

Dersom et fullt tog på 15&nbsp;000 tonn kjører en distanse på 100 km 1 gang vil det utføre et godstransportarbeid på:
* 15&nbsp;000&nbsp;t × 200&nbsp;km × 1 = 3&nbsp;000&nbsp;000&nbsp;tkm

I dette hypotetiske eksempelet måtte det halvfulle toget kjøre to ganger, og egenvekten på toget utgjorde en så stor del i forhold til nyttelasten at det lønte seg å kjøre ett fullt tog én gang når man måler i transportarbeid.

## Bruk
Ved sammenligning av energiforbruk, forurensninger og så videre fra transport brukes vanligvis forbruket eller belastningen i forhold til transportarbeidet som målestokk.

## Sammenlignet med traffikkarbeid
Transportarbeid må ikke forveksles med «trafikkarbeid» som måles i kjøretøykilometer (antall kjøretøy ganget med hvor langt det enkelte kjøretøyet kjører, se arbeid (fysikk)). Trafikkarbeid tar altså hensyn til forflytningen av selve kjøretøyene, mens transportarbeid tar hensyn til personer eller gods.

## Se også
* Nyttelast
* Egenlast

## Referanser
Geifersjøen

«**Geifersjøen**» er en gammel vise som kom i skillingstrykk i Norge etter første verdenskrig. Per Johan Skjærstad forteller i boken «Gode gamle viser frem fra glemselen», utgitt på Gyldendal i 1982, at denne visa mest sannsynlig stammer fra Mellom-Europa, og at den kanskje har fått norsk tekst etter først å ha vært innom Danmark. En teori går ut på at visa kanskje egentlig het originalt «Genfersjøen», som faktisk ligger i Sveits. Den er uansett uvanlig til skillingsvise å være: Den begynner trist og ender lykkelig.

## Teksten
#Ned ved Geifersjøen der flaten ble til englekte jeg som liten pike med en dreng,lekte sammen hele dagen til aftenstundhelt til søvnen vugget oss i blund.
#Hans han hette, og han var med oss på jordthi jeg visste ei at verden var så stor.Jeg satt hjemme mens de andre gikk på dans,for jeg kunne ikke glemme Hans.
#Hans han glemte meg og fikk en annen kjær,hun var stolt og rik mens jeg var fattig herhun var vakker og mens jeg en fattig møog som fattig har jeg tenkt å dø.
#Så kom krigen og den brøt så voldsomt fremog så satt jeg nu alene i mitt hjem.Far han døde mor hun fulgte straks derpå,og så måtte jeg igjen alene gå.
#Ned ved Geifersjøen i aftensolens glansvar det atter jeg oppdagede min Hans,da han så meg slo han skamfullt sine øyne ned,men jeg hilste ham goddag i fred.
#Fra hans panne strømmet blodet fra et bindmen jeg trykkede hans bleke kinn mot mini min hytte ble han sakte båret innmen han hadde et forvirret sinn.
#Hans han kom og fikk meg atter kjærstoldte Anna også hun bedragen er,hun som valgte ham i ungdoms fagre vårmen jeg valgte ham i barndoms år.

## Eksterne lenker
*
Hvem er din venn

«**Hvem er din venn**» er opprinnelig en svensk vise, som kom som skillingstrykk på slutten av 1800-tallet. Artisten Lapp-Lisa sang denne inn på plate i sin tid. Mye tyder på at sangen har sin opprinnelse fra Värmlandsregionen. I det eldste skillingstrykket av denne står siganturen J.W som forfatter

## Teksten
#Hvem er din venn, du tusen venner finnerså lenge du på lykkens høyder står,men en og hver av disse snart forsvinnernår lykkens sol for deg tilbake går.
#Hve mer din ven, kan hende lekekameratenifra din barndoms lykkelige dar,nei han har fått en høgre plass i statenhan minnes knappast hvem du fordom var.
#Hvem er din venn, kan hende han som glassetdeg skjenkade ut i et muntert lag.Nei, du tar feil det var blott ved kalaset,han var din venn, din bror en enda dag.
#Hvem er din venn, når lykkens sol går neder,og bleka døden for din hytte står.Hvem kommer til deg, deler ditt bekymmerhvor er den venn som var din venn i går.
#Jeg vet en venn, fly til din moders hjerte,fast ofte glemt, hun kjenner deg igjen.I fra den stund hun fødte deg med smerte,hun er og blir din enda sanne venn.

## Kilder
*Per Johan Skjærstad: «Gode gamle viser frem fra glemselen», Gyldendal 1982
*Elin Prøysen: Sangene i våre hjerter, Damm 2007
Péter Gulácsi

**Péter Gulácsi** (født 1990) er en ungarsk fotballspiller som spiller for den tyske klubben RB Leipzig.

## Klubbkarriere
Gulácsi var den tredje personen til å signere for Liverpool fra klubben MTK, med de tidligere signeringene András Simon og Krisztián Németh som allerede spilte på reservelaget. Liverpool signerte en kontrakt med Gulácsi fra den ungarske klubben MTK Hungaria for ett års lån i 2007.

I januar 2009 ble han lånt ut til klubben Hereford Utd, hvor han debuterte i ligamesterskapet. Han spilte tilsammen 18 ligakamper for denne klubben. Høsten 2009 skrev Gulácsi under på en forlengelse av sin daværende kontrakt med Liverpool FC, denne gangen helt frem til sommeren 2013. På våren 2010 var han på utlån hos Tranmere Rovers, hvor han kun fikk fem kamper. Høsten 2010 gikk han på nytt lån til Tranmere og fikk 12 seriekamper pluss 2 JP Trophy cup-kamper. Han avsluttet det siste låneoppholdet i Tranmere med å bli kreditert et selvmål. Og mens Liverpools 2.-keeper Brad Jones var opptatt med å slite reservebenken til Australia under Asiamesterskapet i januar 2011 fikk Gulácsi tilliten som reservekeeper på Liverpools a-lag.

## Landslagskarriere
I mai 2006 var han med i UEFAs U17-EM i Luxemburg og sto i den av 3 gruppespill-kamper Ungarn vant, men Ungarn gikk ikke videre etter gruppespillet etter å ha tapt de 2 andre kampene. I samme kamp scoret Krisztián Németh 2 av målene hvor Ungarn vant 4&ndash;0. I mai 2008 spilte han for Ungarns landslag, men han var ubenyttet innbytter i den påfølgende 1-1-kampen mot Kroatia. 
I september og oktober 2009 var Gulácsi 1.-målvakt for Ungarn i FIFA U-20 VM Egypt. I bronsekampen mellom det ungarske landslaget og Costa Rica reddet han tre straffer i straffespark-konkurransen pluss at han presset den første straffen i tverrliggeren og over, og ble dermed en stor match-helt for laget som vant kampen og bronsemedaljer. 

Han ble tatt ut i s EM-tropp til EM i Frankrike 2016.

Han ble tatt ut i s EM-tropp til EM i fotball 2021.

Han ble tatt ut i s EM-tropp til EM i fotball 2024.

## Meritter
* **For Liverpool**
** Vinner Lancashire Senior Cup 2010
** Vinner Liverpool Senior Cup 2010
** Tapende finalist i Liverpool Senior Cup 2008
* **For Ungarn**
** Bronse i U-20 VM i Egypt 2009

## Referanser


## Eksterne lenker
* 
* 
*  Profil  på BBC Sport Football.
*  Profil på AltOmFotball.no
*  Profil på Football-Lineups.com
*  Profil på ESPN Soccernet
*  Profil på Bahisci.com
Anders K. Orvin

**Anders Kristian Orvin** (1889–1980) var en norsk geolog. Han er kjent for sitt virke på Svalbard, der han fra 1945 til 1948 ledet Norges Svalbard- og Ishavsundersøkelser. I 1948 ble denne enheten omdannet til Norsk Polarinstitutt, og Orvin var underdirektør ved instituttet i perioden 1948–1957. Han var direktør for Norsk Polarinstitutt i perioden 1958–1960.

## Bakgrunn og utdannelse
Orvin vokste opp i Hattfjelldal der faren Ole Tobias Olsen (1830-1924) var prest frem til 1905 da familien flyttet til Kristiania. Han ble uteksaminert som cand.min. i 1912. Allerede i 1913 deltok han på Adolf Hoels ekspedisjon til Spitsbergen. Han tok doktorgraden (dr.philos) i 1934 ved Universitetet i Oslo.

## Utmerkelser
* Framkomiteens Nansenbelønning 1963
* Innvalgt i Det norske videnskaps-akademi
* Ridder av 1. klasse i St. Olavs Orden 1960
* Ridder av den svenske Nordstjerneordenen
*Orvin Land på det nordøstlige Svalbard og Orvinfjella i Dronning Maud Land er oppkalt etter ham

## Utgivelser
* 
* *Beiträge zur Kenntnis der Kohle von Svalbard (Spitzbergen und der Bäreninsel)* (1928). Med Gunnar Horn.
* *Ekspedisjonen med [[MS «Veslekari» (1918)|MS «Veslekari»]] sommeren 1929, 1930* (1930)
* *Geology of [[Kings Bay]] Region, Spitsbergen* (Universitetet i Oslo, 1934). Dr.avhandling 
* 
* *Outline of the geological history of Spitsbergen* (1940)
* *The places of [[Jan Mayen]]* (1960)
## Referanser
Den kalde vinternatt

«**Den kalde vinternatt**» er en trist sjømannsvise, som omhandler en gutt som mister livet ombord under første tur på sjøen. Visa kom i skillingstrykk på slutten av 1800-tallet.

## Kilder
*Per Johan Skjærstad: «Gode gamle viser frem fra glemselen», Gyldendal 1982

## Teksten
#En kold og stormfull vinternatt på marken sneen lå,sto sjømannen på kaien der hans skip lå klar til å gå.
#Men hos ham sto hans kjæreste nu hennes sorg var stor,han trykket henne til sitt bryst og hvisket disse ord.
#Farvel, farvel min kjæreste med sorg jeg drar fra degmen det skal være stjernen klar som skinner på min vei.
#Min tanke går til deg min venn den skal i hjertet boog så farvel og glem meg ei din egen sjømann tro.
#Da skipet gikk fra hjemmets havn der inn i tåken svandthun sto og stirret etter det en tår fra kinnet randt.
#Da ba hun Gud i himmelen beskytt hans unge livjeg aldri glemme kan de ord han hviskede til mig.
#Langt ute på det ville hav han på seg sykdom droog før de nådde hjemmets havn den kolde død han tok.
#Hans kamerater samlede seg om hans kolde likog havet åpnede sin favn du sukkede i i bønn.
#Farvel, farvel vår kamerat på jord vi ses ei mer,vi møtes skal i himmelen det er den bønn vi ber.
#Farvel, farvel vår kamerat Gud Herrens vei er tung,som tok deg bort fra livets alt så lykkelig og ung.
#Men tenk du på de kjæres sorg giv hjertet deres ro,som mistet har sin sønn og venn den raske sjømann tro.
#Da skipet nådde hjemmets havn og ikke han var medde heiste flagget på halv stang mens ankeret gikk ned.
#Hans kamerater gikk i land og sa at han var døddet siste brevet som han skrev til henne sådan lød.
#Farvel, farvel min kjæreste på jord vi sees ei mer,vi møtes skal i himmelen det er den bønn jeg ber.
#Jeg dør i tanker på min venn som var så huld og trobehold mitt bilde i din bryst din egen sjømann tro.